b"\n_START_ARTICLE_\nOlivier Dall\xe2\x80\x99Oglio\n_START_SECTION_\nUra pelaajana\n_START_PARAGRAPH_\nDall\xe2\x80\x99Oglio aloitti pelaajauransa Olympique Al\xc3\xa8s'n puolustajana vuonna 1982. H\xc3\xa4n p\xc3\xa4\xc3\xa4si toden teolla pelaavaan kokoonpanoon kaudella 1983/84 ja edusti Division 2:ssa pelannutta seuraa kaikkiaan seitsem\xc3\xa4n kauden ajan. Dall\xe2\x80\x99Oglio kuului seuran avainpelaajiin, kunnes siirtyi vuonna 1989 RC Strasbourgiin. Division 2:ssa uransa luonut Dall\xe2\x80\x99Oglio debytoi p\xc3\xa4\xc3\xa4sarjassa kaudella 1994/95, jonne h\xc3\xa4nen edustamansa Stade Rennais oli noussut. Liigatasolla vastuu j\xc3\xa4i kuitenkin v\xc3\xa4h\xc3\xa4isemm\xc3\xa4ksi ja Dall\xe2\x80\x99Oglio lopetti uransa vuonna 1996.\n_START_SECTION_\nUra valmentajana\n_START_PARAGRAPH_\nPelaajauransa j\xc3\xa4lkeen Dall\xe2\x80\x99Oglio valmensi Al\xc3\xa8s'n, N\xc3\xaemes Olympiquen ja ESTAC Troyes'n reservijoukkueita, kunnes kes\xc3\xa4ll\xc3\xa4 2007 nousu Al\xc3\xa8s'n edustusjoukkueen p\xc3\xa4\xc3\xa4valmentajaksi. H\xc3\xa4n valmensi seuraa yhden kauden ja siirtyi kes\xc3\xa4ll\xc3\xa4 2008 Arabiemiirikuntien jalkapallomaajoukkueen apuvalmentajaksi. Kes\xc3\xa4ll\xc3\xa4 2010 Dall\xe2\x80\x99Oglio siirtyi Dijon FCO apuvalmentajaksi. Patrice Carteronin j\xc3\xa4tetty\xc3\xa4 p\xc3\xa4\xc3\xa4valmentajan teht\xc3\xa4v\xc3\xa4t kes\xc3\xa4ll\xc3\xa4 2012 nousi Dall\xe2\x80\x99Oglion per\xc3\xa4simeen. Kaudella 2015/16 h\xc3\xa4n luotsasi Dijonin Ligue 2:n kakkoseksi ja seura nousi nelj\xc3\xa4n kauden tauon j\xc3\xa4lkeen p\xc3\xa4\xc3\xa4sarjatasolle. Kaudella 2016/17 Dijon s\xc3\xa4ilytti sarjapaikkansa ja Dall\xe2\x80\x99Oglio jatkoi p\xc3\xa4\xc3\xa4valmentajana. Kaudella 2017/18 Dijon sijoittui keskikastiin ollen 11:s, mik\xc3\xa4 oli joukkueen paras sijoitus p\xc3\xa4\xc3\xa4sarjatasolla. Kaudella 2018/19 Dijon juuttui putoamiskamppailuun ja seuraa pitk\xc3\xa4\xc3\xa4n valmentanut Dall\xe2\x80\x99Oglio siirrettiin sivuun teht\xc3\xa4vist\xc3\xa4\xc3\xa4n vuoden 2018 lopussa._NEWLINE_Toukokuun lopussa 2019 Dall\xe2\x80\x99Oglio allekirjoitti kaksivuotisen sopimuksen Ranskan liigaan nousseen Stade Brestois'n kanssa."